Батулци
Батулци е село в Северна България. То се намира в община Ябланица, област Ловеч.

География 
Селото се намира в Западния Предбалкан. На юг, в непосредствена близост до селото, е изворът на Батулска река, която тече на изток в посока съседното село Дъбравата, за да се влее в река Малки Искър.

История 
Селото възниква между средата или края на XV в. Името на селото произлиза от личното име Ба̀тул. През 1548 г. е отбелязано в турски документ като войнуганско селище. В различни документи присъства като Батулче, Батуличе или Батулица. През 1862 година в селото е построена Църквата „Св. Николай Мирликиийски“. През 1871-ва година героят на България – Васил Левски основава революционен комитет. През 1880 г. в официалните списъци за преброяване фигурира с името Батолци, а 1887 г. отново става Батулци. През 1900 г. то е наброявало 414 жители: 370 българи, 28 българо-мохамедани и 16 цигани.

Културни и природни забележителности 
На 2,5 км югоизточно от селото се намира Батулският манастир.

Източници 

 Stefanov, P. Un scriptorium inconnu de la region de Teteven au XVIIe siecle/Батулски манастир. – Palaeobulgarica/Старобългаристика, 1981, № 2, с. 103 – 112, 2 ill.

Села в област Ловеч
Населени места в община Ябланица